Osnutek predpisa:
                                                                                                                                                 PREDLOG
                                                                                                                              (EVA 2025-2560-0027)

Na podlagi petega odstavka 3. člena in četrtega odstavka 4. člena Uredbe o izvajanju Sklepa (EU) o merilih in metodoloških standardih na področju dobrega okoljskega stanja morskih voda ter specifikacijah in standardiziranih metodah za spremljanje ter presojo in razveljavitvi Sklepa 2010/477/EU (Uradni list RS, št. 156/22) za izvrševanje 59.a člena Zakona o vodah (Uradni list RS, št. 67/02, 2/04 – ZZdrl-A, 41/04 – ZVO – 1, 57/08, 57/12, 100/13, 40/14, 56/15, 65/20, 35/23 – odl. US, 78/23 – ZUNPEOVE in 52/24 – odl. US) minister za naravne vire in prostor v soglasju z ministrom za okolje, podnebje in energijo izdaja

PRAVILNIK O PODROBNEJŠIH METODOLOGIJAH ZA 
MONITORING IN PRESOJO STANJA MORSKIH VODA

1. člen 
(vsebina)

(1) Ta pravilnik določa vsebino podrobnejših metodologij za izvajanje monitoringa in presoje stanja morskih voda ter njihovo uporabo. 

(2) Ta pravilnik v Prilogi 1 in Prilogi 2, ki sta sestavni del tega pravilnika, določa tudi podrobnejše metodologije za izvajanje monitoringa in presoje stanja morskih voda za področje obremenitve z odpadki in podvodnim hrupom. 

2. člen
(uporaba)

[bookmark: _Hlk197326392](1) Ta pravilnik se uporablja za območja monitoringa in presoje stanja morskih voda v skladu s predpisom, ki ureja izvajanje Sklepa (EU) o merilih in metodoloških standardih na področju dobrega okoljskega stanja morskih voda ter specifikacijah in standardiziranih metodah za spremljanje ter presojo in razveljavitvi Sklepa 2010/477/EU (UL L št. 125 z dne 18. 5. 2017, str. 43; v nadaljnjem besedilu: Sklep 2017/848/EU).

3. člen
(izrazi)

Izrazi, uporabljeni v tem pravilniku, pomenijo:
1. Biota so morski organizmi. 
2. Kartiranje habitatov je metoda pridobivanja podatkov na terenu z vsaj zapisom opažanj o obsegu habitata, abiotski in biotski strukturi habitata, uporabo ortofostoposnetkov in digitalizacijo pridobljenih podatkov. Del kartiranja habitatov je lahko tudi pridobivanje slikovnega gradiva. 
3. Morski odpadki so odpadki na obali, morski gladini, v vodnem stolpcu in na morskem dnu ter odpadki, v katere se ujame biota oziroma odpadki, prisotni v bioti. 
4. Obdobje monitoringa stanja morskih voda pomeni časovni razpon, v katerem se izvaja pridobivanje podatkov oziroma pridobivanje vzorcev na terenu.
5. Pogostost monitoringa stanja morskih voda pomeni frekvenco pridobivanja podatkov oziroma pridobivanja vzorcev na terenu v obdobju monitoringa.
6. Predmet monitoringa stanja morskih voda je namen in kratek opis vsebine monitoringa. 
7. Pridobivanje podatkov na terenu v postopku monitoringa stanja morskih voda pomeni pridobivanje podatkov na terenu z uporabo metod, ki obsegajo opazovanje, popisovanje, opisovanje ter pridobivanje slikovnega gradiva. 
8. Pridobivanje vzorcev na terenu v postopku izvajanja monitoringa stanja morskih voda pomeni odvzem vzorca vode, sedimenta in biote, vključno s shranjevanjem vzorcev in prenosom vzorcev v prostore za nadaljnjo analizo vzorcev. 

[bookmark: _Hlk198715512]4. člen
(vsebina podrobnejših metodologij monitoringa stanja morskih voda) 

(1) Podrobnejše metodologije za monitoringa stanja morskih voda obsegajo vsaj:
1. navedbo imena za vrsto monitoringa,
2. navedbo predmeta za vrsto monitoringa,
3. splošen opis metodologije izvajanja za vrsto monitoringa,
4. območja izvajanja za vrsto monitoringa z grafičnim prikazom in navedbo koordinat, 
5. pogostost in obdobje izvajanja za vrsto monitoringa, 
6. opis metod pridobivanja podatkov na terenu, če je to sestavni del metodologije za vrsto monitoringa,
7. opis metod pridobivanja vzorcev na terenu, če je to sestavni del metodologije za vrsto monitoringa,
8. opis metod za obdelavo podatkov, če je to sestavni del metodologije za vrsto monitoringa.

(2) Opis metod pridobivanja podatkov na terenu iz šeste alineje prejšnjega odstavka vsebuje vsaj navedbo opreme in potek pridobivanja podatkov za pridobivanje podatkov na terenu. 

[bookmark: _Hlk198101546]	(3)  Za opis metod pridobivanja vzorcev na terenu iz sedme alineje prvega odstavka tega člena se smiselno uporablja prejšnji odstavek. 

	(4) Opis metod za analizo podatkov iz šeste alineje prvega odstavka tega člena vsebuje vsaj navedbo in opis potrebnih korakov za obdelavo teh podatkov, računskih operacij za njihovo analizo ter grafični ali tabelarični prikaz rezultatov analize podatkov.

(5) Za opis metod za analizo vzorcev iz sedme alineje prvega odstavka tega člena se smiselno uporablja prejšnji odstavek.
  
[bookmark: _Hlk198716232]	(6) Opis metod za obdelavo podatkov, pridobljenih na podlagi analiz iz četrtega in petega odstavka tega člena vsebuje vsaj navedbo in opis potrebnih korakov za obdelavo podatkov, vključno z navedbo  računskih operacij in grafični ali tabelarični prikaz rezultatov obdelave teh podatkov.

(7)  Ne glede na drugi do šesti odstavek tega člena lahko pristojni organ za izvajanje monitoringa stanja morskih voda, ki je določen v predpisu, ki ureja izvajanje Sklepa 2017/848/EU, v primeru sprejetih standardov za metode iz drugega do šestega odstavka tega člena, navede v podrobnejših metodologijah iz 6. člena tega pravilnika samo te sprejete standarde. 

(8) Določbe tega člena se lahko smiselno uporabijo tudi za metodologije monitoringa stanja površinskih in podzemnih voda kot so opredeljene s predpisi, ki urejajo upravljanje površinskih in podzemnih voda. 

5. člen
(vsebina podrobnejših metodologij za presojo stanja morskih voda)

(1) Podrobnejše metodologije za izvedbo presoje stanja morskih voda za posamezen deskriptor kakovosti obsegajo vsaj:
- navedbo območja izvedbe presoje stanja morskih voda za posamezen deskriptor kakovosti,  
- časovni obseg in prostorski obseg vrednotenja za pripadajoče merilo posameznega deskriptorja kakovosti, 
- opis metod za izvedbo vrednotenja za pripadajoče merilo posameznega deskriptorja kakovosti, 
- presojo stanja morskih voda za posamezen deskriptor kakovosti z upoštevanjem metodoloških standardov za presojo stanja morskih voda v skladu s predpisom, ki ureja izvajanje Sklepa 2017/848/EU. 

(2) Opis metod iz tretje alineje prejšnjega odstavka obsega najmanj navedbo vseh korakov za izvedbo vrednotenja za pripadajoče merilo posameznega deskriptorja kakovosti, vključno z navedbo računskih operacij. Za izvedbo vrednotenja za pripadajoče merilo posameznega deskriptorja kakovosti se upošteva podatke, pridobljene z monitoringom stanja morskih voda.

(3) Rezultati presoje iz četrte alineje prvega odstavka tega člena obsegajo tudi grafično ali tabelarično predstavitev rezultatov presoje v skladu s predpisom, ki ureja izvajanje Sklepa 2017/848/EU. 

(4) Ne glede na drugi in tretji odstavek tega člena  lahko pristojni organ za izvajanje presoje stanja morskih voda, ki je določen v predpisu, ki ureja izvajanje Sklepa 2017/848/EU, v primeru sprejetih standardov za metode iz drugega in tretjega odstavka tega člena, navede v podrobnejših metodologijah iz 6. člena tega pravilnika samo te sprejete standarde. 

(5) Določbe tega člena se lahko smiselno uporabijo tudi za metodologije presoje stanja površinskih in podzemnih voda kot so opredeljene s predpisi, ki urejajo upravljanje površinskih in podzemnih voda. 

6. člen
(podrobnejše metodologije)

(1) Podrobnejše metodologije za monitoring in presojo stanja morskih voda za področje obremenitve z odpadki so navedene v Prilogi 1 tega pravilnika. 

(2) Podrobnejše metodologije za monitoring in presojo stanja morskih voda za področje obremenitve s podvodnim hrupom so navedene v Prilogi 2 tega pravilnika. 

(3) Metodologije iz prvega in drugega odstavka se lahko smiselno uporabijo tudi za metodologije monitoringa in presoje stanja površinskih in podzemnih voda kot so opredeljene s predpisi, ki urejajo površinskih in podzemnih voda.

KONČNA DOLOČBA

7. člen
(začetek veljavnosti)

Ta pravilnik začne veljati petnajsti dan po objavi v Uradnem listu Republike Slovenije. 

Jože NOVAK,
minister za naravne vire in prostor 

Soglašam ! 
mag. Bojan KUMER
minister za okolje, podnebje in energijo

